
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2061531/4753/0022 (1) 

Καθορισμός αποζημίωσης ομάδας εργασίας για την παραγωγή και 
καλλιτεχνική επιμέλεια πειραματικού διδακτικού υλικού για την δι¬ 
δασκαλία της Αγγλικής γλώσσας στην Δ' τάξη του Δημοτικού Σχο¬ 
λείου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 55 του Ν. 1566/85 «Δομή και λειτουρ¬ 
γία της Πρωτοβάθμιας και Δευτεροβάθμιας Εκπαίδευσης». 

2. Τις διατάξεις του άρθρου 21 του Ν. 1966/91 «περί μεταγραφών 
φοιτητών Α.Ε.Ι. και σπουδαστών ΤΕΙ και άλλες διατάξεις». 

3. Την αριθμ. Γ1/764/29.7.92 υπουργική απόφαση του ΥΠΕΠΘ 
με την οποία συγκροτήθηκε ομάδα εργασίας για τη μελέτη παραγωγής 
και καλλιτεχνικής επιμέλειας πειραματικού διδακτικού υλικού Αγγλι¬ 
κής για την Δ' τάξη του Δημοτικού Σχολείου. - 

4. Την Υ. 1847/1078399/1192/0001/7.8.92 (ΦΕΚ τευχ. 
525) απόφαση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών, αποφασίζουμε: 

Καθορίζουμε εφάπαξ αμοιβή των μελών της ομάδας εργασίας που 
αναφέρεται στο σκεπτικό της απόφασης αυτής στο ποσό των εκατόν πε¬ 
νήντα χιλιάδων (150.000) δρχ. για κάθε μέλος. 

Η δαπάνη θα βαρύνει τις πιστώσεις του Ειδ. Φ. 19-710 και ΚΑΕ 
515 του Προϋπολογισμού του ΥΠΕΠΘ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

οι ΥΠΟΥΡΓΟΙ 

ΥΦΥΠ.ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

Αριθ. 2061553/4771/0022 (2) 

Συμπλήρωση της 39429/1043/14.4.87 αποφάσεως Υπουργών 
Εθνικής Άμυνας και Οικονομικών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 37 του Ν.Δ. 721/70 «περί Οικονομικής 
Μερίμνης και Λογιστικού των Ενόπλων Δυνάμεων». 

β. Την υπ’ αριθμ. πρωτ. 39429/1043/14.4.1987 Κοινή Απόφαση 
των Υφυπουργών Εθνικής Αμύνης και Οικονομικών (ΦΕΚ 205/ 
23.4.87 τεύχος Β’). 

γ. Την υπ’ αριθμ. πρωτ. Υ. 1505/4.9.91 Κοινή Απόφαση Πρωθυ- 

πουργού και Υπουργού Εθνικής Αμύνης περί «Καθορισμού αρμοδιοτή¬ 
των Υφυπουργού Εθνικής Αμύνης Ιωάννη Σταθόπουλου (ΦΕΚ 702/ 
4.9.91 τ. Β'). 

δ. Την ανάγκη βελτιώσεως της τροφοδοσίας του προσωπικού των 
πολεμικών πλοίων που συμμετέχουν στη Μόνιμη ναυτική Δύναμη Με¬ 
σογείου (5ΤΑΝΑνΓΟΚΜΕϋ) και των οπλιτών ΤΑΟΑΝ Μήλου και 
Κηθύρων. 

ε. Τη σχετική πρόταση του ΓΕΕΘΑ. 

στ. Την αριθμ. Υ. 1660/1007556/116/0006/23.1.92 απόφαση 
του Πρωθυπουργού και Υπουργού Οικονομικών, αποφασίζουμε: 

Άρθρο 1 

Στο άρθρο 1 παράγραφο 1 της υπ’ αριθμ. πρωτ. 39429/1043/ 
14.4.1987 ΚΥΑ που τροποποιήθηκε με τις υπ’ αριθμ. 628/4/ 
17.5.88, 101626/3842/30.12.1988, 20400/4/0022/12.7.90, 
2370928/7505/0022/13.12.1990 και 2000446/18/ 0022/ 
12.2.92 προστίθεται υποπαράγραφος 1μ., ως εξής: 

μ. «Το προσωπικό των πολεμικών πλοίων που συμμετέχουν στη Μό¬ 
νιμη Ναυτική Δύναμη Μεσογείου (5ΤΑΝΑνΓΟΚΜΕ0) και για τις ημέ¬ 
ρες παραμονής τους εκτός των ορίων των Ελληνικών Θαλασσών Δραχ¬ 
μές 600». 

Άρθρο 2 

Στο άρθρο 5 της υπ’ αριθμ. 92429/1043/14.4.87 ΚΥΑ η υποπα¬ 
ράγραφος Ιστ συμπληρούται ως εξής: Οι οπλίτες που επανδρώνουν 
τμήματα εργασιών πεδίου Γεωγραφικής Υπηρεσίας Στρατού (ΓΥΣ), 
οπλίτες της 359 Μονάδος Αεροπορικής Εξυπηρετήσεως Δημοσίων 
Υπηρεσιών (ΜΑΕΔΥ) που επανδρώνουν κλιμάκια αεροσκαφών και ελι¬ 
κοπτέρων που διενεργούν αεροπυροσβέσεις και αεροψεκασμούς, αερολι- 
πάνσεις και για όσο χρόνο παραμένουν εκτός έδρας μονάδων, οι οπλίτες 
των κλιμακίων ΤΑΘΑΝ Μήλου και Κυθήρων, Δραχμές 1089. 

Άρθρο 3 

Η προκαλούμενη οικονομική επιβάρυνση για το έτος 1992 θα βαρύ¬ 
νει τον ΚΑΕ 1511 «προμήθεια τροφίμων, ποτών, καπνού και λοιπών ει¬ 
δών διατροφής» και θα καλυφθεί από υπάρχουσες και εγγεγραμμένες 
πιστώσεις στον ΠΥ/ΓΕΝ και ΠΥ/ΓΕΑ. 

■ Άρθρο 4 

Η ισχύς της Αποφάσεως αυτής αρχίζει από 1.8.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΙΩΑΝΝΗΣ ΣΤΑΘΟΠΟΥΛΟΣ Κ. ΓΙΑΤΡΑΚΟΣ 

Αριθ. 2064289/4969/0022 (3) 

Καθορισμός αποζημίωσης των μελών της Επιτροπής που συστάθηκε με 
τη Γ12/οικ. 1821/6.8.92 απόφαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 γ’ και δ' του άρθρου 8 του ν. 2042/1992 
(ΦΕΚ 75Α) «Αύξηση των συντάξεων και άλλες ασφαλιστικές διατάξεις. 

2. Την Υ.1540/18.9.91 (ΦΕΚ 754Β') κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοιν. Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρόνοιας και Κοιν. 
Ασφαλίσεων Δημ. Σιούφα. 

3. Την Υ.1847/1078399/1182/0001/7.8.92 (ΦΕΚ 525, τ. Β’) 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυπουργούς 
Οικονομικών». 

4. Την Γ12/οικ. 1821/6.8.92 απόφαση του Υπουργού Υγείας, 
Πρόνοιας και Κοιν. Ασφαλίσεων, αποφασίζουμε: 

Στον Πρόεδρο, τα μέλη και το γραμματέα της ομάδας εργασίας που 
συνεστήθη με την Γ12/οικ - . 1821/6.8.92 απόφαση του Υπουργού 
Υγείας, Πρόνοιας και Κοιν. Ασφαλίσεων, καταβάλλεται αποζημίωση 
δρχ. οκτώ, επτά και έξι χιλιάδων αντίστοιχα, κατά συνεδρίαση και για 


έξι (6) συνεδριάσεις το μήνα και για τέσσερις μήνες. Η αποζημίωση των 
ατόμων με ειδικές γνώσεις περί των οποίων το τελευταίο εδάφιο της 
Γΐ2/οικ. 1821/6.8.1992 αποφάσεως του Υφυπουργού Υγείας, Πρό¬ 
νοιας και Κοινωνικών Ασφαλίσεων ορίζεται ίση με την αποζημίωση του 
μέλους της ομάδας εργασίας και μέχρι τρεις (3) συνεδριάσεις το μήνα. 

Η δαπάνη θα βαρύνει τις πιστώσεις του ΛΒΚΑ, που λειτουργεί στη 
Γενική Γραμματεία Κοιν. Ασφοιλίσεων στην οποία έχει προβλέφθεί η 
σχετική πίστωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ - ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ ΔΗΜ. ΣΙΟΥΦΑΣ 

Αριθ. 2059222/4569/0022 (4) 

Καθορισμός αμοιβής Μελών και Γραμματέα της έκτακτης Επιτροπής 
αξιολόγησης προσφορών Δ/σμού για την προμήθεια φίλτρων αιμο¬ 
κάθαρσης (Δ/ξη 176/91). 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

Τις διατάξεις: 4 

1. Του άρθρου 13 του Ν. 1797/88 (ΦΕΚ 164/Α/88) «Προμήθειες 
Δημοσίου Τομέα και ρυθμίσεις συναφών θεμάτων». 

2. Του Ν. 1558/85 (ΦΕΚ 137/Α/85 «Κυβέρνηση και Κυβερνη¬ 
τικά όργανα». 

3. Του Ν. 1505/84 (ΦΕΚ 194/Α/84) «Αναδιάρθρωση μισθολο¬ 
γίου κ.λπ.», όπως συμπληρώθηκε από το Ν. 1810/88 223/Α'/88), 
καθώς και το Ν. 1256/82 (ΦΕΚ 64/Α/82). 

4. Του Π.Δ. 397/88 (ΦΕΚ 185/Α/88) «Οργανισμός του Υπουρ¬ 
γείου Εμπορίου» όπως τροποποιήθηκε μεταγενεστέρως. 

5. Την με αριθμ. 79850/3036/88 (ΦΕΚ 692/Β/88) απόφαση 
του Υπουργού Οικονομικών. 

6. Την με αριθμ. Ν. 1847/1078399/1182/0001/7.8.92 Κ.Υ.Α. 
του Πρωθυπουργού και Υπουργού Οικονομικών περί «Ανάθεσης αρμο¬ 
διοτήτων Υπουργού Οικονομικών στους Υφυπουργούς Οικονομικών» 
(ΦΕΚ 525 Β’ (14.8.92). 

7. Την απόφαση Π5.2040/6.9.91 «Περί συστάσεως έκτακτης Επι¬ 
τροπής αξιολογήσεως προσφορών Δ/σμού για την προμήθεια φίλτρων 
αιμοκάθαρσης και τις με αριθμ. Π5/2091/91, Π5/2135/91, Π5/ 
2131/91 τροποποιήσεις. 

8. Την υπ’ αρ. Υ1630/91 κοινή απόφαση του Πρωθυπουργού & Υπ. 
Εμπορίου, αποφασίζουμε: 

Εγκρίνουμε το ανώτατο όριο των συνεδριάσεων εκτός ωραρίου εργα¬ 
σίας των Μελών και Γ ραμματέα της παραπάνω έκτακτης Επιτροπής σε 
δέκα (10) το μήνα και μέχρι τρεις ώρες η κάθε συνεδρίαση για τους μή¬ 
νες Σεπτέμβριο, Οκτώβριο, Νοέμβριου 1991 τη δε αποζημίωση των 
μεν μονίμων υπαλλήλων - μελών σε εξακόσεις (600) δρχ. την ώρα των 
δε ιδιωτών - μελών σε (3.000) δρχ. κατά συνεδρίαση σύμφωνα με τα 
προβλεπόμενα στο άρθρο 8 του Ν. 1810/88. 

Η δαπάνη θα βαρύνει τον ΚΑΕ 0515 του ειδικού φορέα 37-110. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΚΩΝ. ΓΙΑΤΡΑΚΟΣ ΒΑΣ. ΜΑΝΤΖΩΡΗΣ 

Αριθ. 3013554/1860/0027 (5) 

Καθορισμός τιμής διάθεσης κινητών φύλλων Κώδικα Τροφίμων με το χαρα¬ 
κτηριστικό «ΣΥΜΠΛΗΡΩΜΑ Νο 2 - ΔΕΚ 91» και αναπροσαρμογή της 
τιμής διάθεσης του ΚΩΔΙΚΑ ΤΡΟΦΙΜΩΝ και των κινητών φύλλων με το 
χαρακτηριστικό «ΣΥΜΠΛΗΡΩΜΑ Νο 1- ΔΕΚ 88». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Περί Οργανισμού του Υπουργείου Οικονομι¬ 
κών» (ΦΕΚ 128 ΚΑΙ 165/88) όπως αυτό τροποποιήθηκε από το Π.Δ. 
543/1989 (ΦΕΚ 229/Α/10.10.89). 

2. Το Ν. 1591/86 ΚΕΦΗ άρθρο 48 (ΦΕΚ 50/Α/24.4.86) «ρυθμί¬ 
σεις στην άμεση και έμμεση φορολογία, θέσπιση μέτρων για την πάταξη 
της φοροδιαφυγής και άλλες διατάξεις που ρυθμίζουν θέματα αρμοδιό¬ 
τητας Υπουργείου Οικονομικών. 

3. Τις αποφάσεις Υπ. Οικονομικών 3008666/2088/89 «Καθορι¬ 
σμός τιμής διάθεσης του Κώδικα Τροφίμων» (ΦΕΚ 531/Β/89) και 
3007884/685Α/90 «Καθορισμός τιμής διάθεσης κινητών φύλλων 
Κώδικα Τροφίμων «Συμπλήρωμα Νο. 1 - Δεκ. 88» (ΦΕΚ 418/Β/90). 

4. Την ανάγκη διάθεσης των κινητών φύλλων του Κώδικα Τροφίμων 
«ΣΥΜΠΛΗΡΩΜΑ Νο. 2 - ΔΕΚ 91» με σκοπό την ενημέρωση του Κώ¬ 
δικα αυτού με τις νέες αποφάσεις του Α.Χ.Σ., που εκδόθηκαν μέχρι και 
τον Δεκέμβριο 1991, καθώς και την ανάγκη αναπροσαρμογής των τι¬ 
μών πώλησης του Κώδικα Τροφίμων και του συμπληρώματος του «Συ¬ 
μπλήρωμα Νο. 1 - ΔΕΚ 88» που έχουν καθορισθεί με τις ανωτέρω σχε¬ 
τικές Αποφάσεις Υπ. Οικονομικών. 

5. Την υπ’ αριθμ. Υ. 1660/1007556/116/0006Α/23.1.92 
Κοινή Απόφαση Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

1. Εγκρίνουμε την πώληση από το Εθνικό Τυπογραφείο 2000 εντύ¬ 
πων κινητών φύλλων με το χαρακτηριστικό «Συμπλήρωμα Νο. 2 - ΔΕΚ 
91», που συμπληρώνουν τον ΚΩΔΙΚΑ ΤΡΟΦΙΜΩΝ, και καθορίζουμε 
την τιμή διάθεσης σε 1000 δραχμές ανά μονάδα πώλησης. 

2. Αναπροσαρμόζουμε την τιμή πώλησης του ΚΩΔΙΚΑ ΤΡΟΦΙ¬ 
ΜΩΝ από 1500 δραχμές σε 2000 δραχμές ανά μονάδα πώλησης και 
των κινητών φύλλων με το χαρακτηριστικό «Συμπλήρωμα Νο. 1 - ΔΕΚ 
88», που συμπληρώνουν τον Κώδικα αυτό, από 700 δραχμές σε 1000 
δραχμές ανά μονάδα πώλησης. 

Τα έσοδα από την πώληση των παραπάνω εντύπων αποτελούν έσοδα 
του Κρατικού Προϋπολογισμού και θα εμφανίζονται στον Κ.Α. εσόδου 
2531. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 30 Ιουλίου 1992 


Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 


--♦- 

Αριθ. 2062949/12044/0025 (6) 

Βεβαίωση οφειλών που προέρχονται από Ομόλογα εκδόσεως Ο.Α.Ε. 
εγγυημένα από το Ελληνικά Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με τις 
διατάξεις του άρθρου 8 του Ν. 1266/82. 

2. Τις διατάξεις του Ν. 1386/1983. 

3. Τις διατάξεις του Ν. 1914/1990 άρθρα 31 και 32. 

4. Τις αποφάσεις Υπουργού Οικονομικών, με τις οποίες παρασχέ¬ 
θηκε η εγγύηση του Ελληνικού Δημοσίου στην Εθνική Τράπεζα της Ελ¬ 
λάδος και στη ΔΕΗ για την πληρωμή προς αυτούς Ομολόγων εκδόσεως 
Ο.Α.Ε. 

5. Την ανάγκη ρύθμισης της καταβολής των εκ της εγγύησης του 
Δημοσίου ληξιπρόθεσμων μέχρι 10.6.92 υποχρεώσεών του προς την 
Εθνική Τράπεζα και ΔΕΗ. 

6. Την αριθμ. Υ. 1847/1078399/3182/0001/7.8.92 κοινή 
απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών», αποφασί¬ 
ζουμε: 

Τροποποιούμε τις αποφάσεις Υπουργού Οικονομικών με τις οποίες 
παρασχέθηκε η εγγύηση του Ελληνικού Δημοσίου προς την Εθνική 
Τράπεζα και ΔΕΗ για την κάλυψη Ομολόγων εκδόσεως Ο.Α.Ε., από τα 
οποία προέρχονται οι μέχρι 10.6.1992 ανεξόφλητες οφειλές του Δημο¬ 
σίου και ορίζουμε όπως η βεβαίωση στη Δ.Ο.Υ. των οφειλών αυτών σε 
βάρος του Ο.Α.Ε. γίνει με μέριμνα της Δ/νσης Κίνησης Κεφαλαίων, 
Εγγυήσεων, Δανείων και Αξιών (ΓΛΚ Δ. 25-Β). 

Η Βεβαίωση αυτή, θα γίνει βάσει των ποσών, τα οποία τελικά κατέ¬ 
βαλε το Ελλ. Δημόσιο στην Εθνική Τράπεζα της Ελλάδος και τη Δ.Ε.Η. 
ως εγγυητής Ομολόγων εκδόσεως Ο.Α.Ε. 

Η Εθνική Τράπεζα και η Δ.Ε.Η. θα πρέπει να διαγράψουν τα βεβαι- 
ωθένα στις Δ.Ο.Υ. ποσά εκ καταπτώσεως εγγυήσεων ληξιπροθέσμων 
μέχρι 10.6.1992 ομολόγων εκδόσεως του Ο.Α.Ε. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Αυγούστου 1992 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

-♦- 

Αριθ. 2062116/5966/0024 (7) 

Ανάθεση της διαχείρισης του Κρατικού Παιδικού Σταθμού Αμπελώνος 

στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α' 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί λογιστικού Ν.Π.Δ.Δ.». 

4. Το Π. Δ/γμα αριθμ. 1127/11.12.80 (ΦΕΚ 284/Α/15.12.80) 
«Περί ιδρύσεως Εθνικού Παιδικού Σταθμού στη Κοινότητα Αμπελώνος 
Νομού Λάρισας». 

5. Το Ν. 1431/84 (ΦΕΚ 46/Α/16.4.84) με τον οποίο οι Εθνικοί 
Παιδικοί Σταθμοί κ.λπ. μετονομάζονται σε κρατικούς Παιδικούς Σταθ- 
μούς. 

6. Το έγγραφο της Τράπεζας της Ελλάδας αριθμ. 24275/5.8.92 με 
το οποίο ζητείται η ανάθεση της Ταμιακής διαχείρισης του Κρατικού 
Παιδικού Σταθμού Αμπελώνος Νομού Λάρισας στην Τράπεζα της Ελ¬ 
λάδας, Υπ/μα Λάρισας. 

7. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της Εξουσίας να υπογράφουν με εντολή Υπουργού στο Γενικό Γραμμα¬ 
τέα, Γεν. Δ/ντή, στους Προϊσταμένους Δ/νσεων, Τμημάτων κ.λπ., 
αποφασίζουμε: 

Η ταμειακή διαχείριση του Κρατικού Παιδικού Σταθμού Αμπελώ¬ 
νος, Νομού Λάρισας ν’ ασκείται από την Τράπεζα της Ελλάδας, σύμ¬ 
φωνα με τις διατάξεις του από 20.1.1932 Π. Δ/τος «Διαχείριση νομι¬ 
κών προσώπων από την Τράπεζα της Ελλάδας» όπως αυτό τροποποιή¬ 
θηκε με το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδας, Υποκατάστημα Λάρισας. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

. - ♦ - 

Αριθ. 2062115/5967/0024 (8) 

Ανάκληση της 191769/23.12.1972 απόφασης του Υπουργού Οικο¬ 
νομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α-/175/24.10.1958) 
«Τροποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 191769/23.12.1972 «Ανάθεση της δια¬ 
χείρισης του Γεν. Νοσοκομείου Θεσσαλονίκης «Ο Άγιος Δημήτριος» 
στην Τράπεζα της Ελλάδας. 

5. Την απόφαση Α3β/οικ. 14139/8.8.1986 (ΦΕΚ 819/Β/ 
25.11.1986) με την οποία το ανωτέρω Ν.ΓΙ.Δ.Δ. μετονομάζεται σε 
Νομαρχιακό Γενικό Νοσοκομείο Θεσ/νίκης «Ο Άγιος Δημήτριος». 

6. Τα έγγραφα της Τράπεζας της Ελλάδας αριθ. 24274/5.8.92 και 
222656/21.7.92 με τα οποία ζητείται η μεταφορά του λογ/μού της 
Ταμιακής διαχείρισης του ανωτέρω ΝΠΔΔ από την Τράπεζα της Ελλά¬ 
δας, Υπ/μα Θεσσαλονίκης στην Τράπεζα Εγνατία Υπ/μα Φράγκων 
13, Θεσσαλονίκη. 

7. Την απόφαση του Υπουργού των Οικονομικών αριθ. 1092170/ 

1378/0006/15.10.91 (ΦΕΚ 846/Β/15.10.1991) «Μεταβίβαση 
της εξουσίας να υπογράφουν με εντολή Υπουργού στο Γεν. Γραμματέα, 
Γεν. Διευθυντή στους Προϊσταμένους Δ/νσεων, Τμημάτων κ.λπ.», απο¬ 
φασίζουμε: 

Ανακαλούμε την ανωτέρω απόφασή μας αριθ. 191769/ 
23.12.1972 αναφορικά με την ανάθεση της Ταμιακής διαχείρισης του 
Νομαρχιακού Γενικού Νοσοκομείου Θεσσαλονίκης «Ο Άγιος Δημή- 
τριος» και ορίζουμε όπως το ταμιακό υπόλοιπο του λογ/σμού μεταφερ¬ 
θεί σε λογαριασμό που θα τηρείται στην Τράπεζα Εγνατία, υπ/μα Φρά¬ 
γκων 13,,Θεσσαλονίκη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

-♦- 

Αριθ. 2060813/5803/0024 (9) 

Ανάκληση της 150685/30.10.1978 απόφασης του Υπουργού Οικο¬ 
νομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α’/175/24.10.1958) 
«Τροποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 150685/30.10.1978 «Ανάθεση της δια¬ 
χείρισης του Ταμείου Κέντρου Επαγγελματικής και Τεχνικής Εκπαί¬ 
δευσης (Κ.Ε.Τ.Ε.) Ιωαννίνων στην Τράπεζα της Ελλάδας. 

5. Το Ν. 1566/85 αρθ. 86 «Περί καταργήσεως, μετατροπής σχο¬ 
λείων κ.λπ.». 

6. Το έγγραφο της Τράπεζας της Ελλάδας αριθ. 23512/29.7.92 με 
το οποίο ζητείται η ανάκληση της ανωτέρω απόφασης του Υπουργού 
Οικονομικών. 

7. Την απόφαση του Υπουργού των Οικονομικών αριθ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της εξουσίας να υπογράφουν με εντολή Υπουργού στο Γεν. Γραμματέα, 
Γεν. Διευθυντή στους Προϊσταμένους Δ/νσεων, Τμημάτων κ.λπ.», απο¬ 
φασίζουμε: 

Ανακαλούμε την ανωτέρω απόφασή μας αριθ. 150685/ 
30.10.1978 αναφορικά με την ανάθεση της διαχείρισης του Ταμείου 
Κέντρου Επαγγελματικής και Τεχνικής Εκπαίδευσης (Κ.Ε.Τ.Ε.) Ιωαν¬ 
νίνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

- -4 - '· 

Αριθ. 83416/3334 (10) 

Ανανέωση απαγορευτικής διάταξης κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69 «Περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 
75, καθώς και τις διατάξεις της αριθ. 414985/85 κοινής Διϋπουργι- 
κής Απόφασης ΥΠΕΘΟ - ΥΠ.ΓΕ. (ΦΕΚ 757/Β'/85). 

2. την αριθ. 1003/28.8.91 πράξη του Υπουργικού Συμβουλίου 
(Α140). 

3. Την αριθ. 88413/2452/31.7.1987 5ετή απαγορευτική από¬ 
φαση κυνηγίου (ΦΕΚ 451/Β'/21.8.87) περιοχής των Κοινοτήτων Λε¬ 
βεντοχωρίου, Κορακοχωρίου και Οικ. Αγ. Ανδρέα Νομού Ηλείας. 

4. Το αριθ. 8823/91/17.2.1992 έγγραφο του Δασαρχείου Πύρ¬ 
γου, αποφασίζουμε: 

Την παράταση της ισχύος της αριθ. 88413/2452/31.7.1987 


(ΦΕΚ 451/Β'/21.8.87) απόφασής μας για δύο (2) χρόνια, μέχρι 

Το Δασαρχείο Πύργου, στο οποίο κοινοποιείται η παρούσα, παρακα- 
λείται για την έκδοση της σχετικής Δασικής Απαγορευτικής Διάταξης 
Θήρας, την οποία θα κοινοποιήσει και στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1992 - 93. 

Αθήνα, 18 Αυγούστου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 
- φ - 

(Π) 

Περιορισμός συλλογικών οργάνων του Υπουργείου Εργασίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 2026/1992 «Ρύθμιση θεμά¬ 
των οργάνωσης και προσωπικού της Δημόσιας Διοίκησης και άλλες 
διατάξεις» (ΦΕΚ 43/Α/23.3.92). 

2. Την ανάγκη αναμόρφωσης του σχήματος συλλογικής διοίκησης 
για την ταχύτερη και αποδοτικότερη λειτουργία της υπηρεσίας και την 
ανάπτυξη της ατομικής πρωτοβουλίας των υπαλλήλων, αποφασί¬ 
ζουμε: 

Κεφάλαιο Α' 

Διατήρηση συλλογικών οργάνων 
Άρθρο 1 
Συμβούλια 

Διατηρούνται τα παρακάτω Συμβούλια: 

1. Το Ανώτατο Συμβούλιο Εργασίας που προβλέπεται από τις διατά¬ 
ξεις του Ν. 3239/55, Ν.Δ. 184/69, Ν. 1568/85, Π.Δ. 368/89, 
Π.Δ. 296/91, Ν. 1414/1984 και λειτουργεί σύμφωνα μ’ αυτές. 

2. Το Τριτοβάθμιο Διατραπεζικό Πειθαρχικό Συμβούλιο που προ- 
βλέπεται από την 18617/1982 απόφαση του Υπ. Εργασίας «Δημο¬ 
σίευση της από 4.8.1982 Σ.Σ.Ε. περί των όρων αμοιβής και εργασίας 
του προσωπικού των Τραπεζών» όρος 21α (ΦΕΚ 601/Β/19.8.92) 
που κυρώθηκε με το αριθ. 29 παρ. 2 του Ν. 1346/83 (ΦΕΚ 46/Α/ 
14.4.83) και λειτουργεί σύμφωνα μ’ αυτή. 

3. Το Συντονιστικό Συμβούλιο Επαγγελματικής Κατάρτισης και 
Αποκατάστασης ατόμων με ειδικές ανάγκες που προβλέπεται από το 
άρθρο 13 του Ν. 1836/89 και λειτουργεί σύμφωνα μ’ αυτό. 

4. Το Εθνικό Συμβούλιο Επαγγελματικής Κατάρτισης και Απααχό- 
λησης (ΕΣΕΚΑ), που προβλέπεται από τις διατάξεις του Ν· 1836/89 
και λειτουργεί σύμφωνα μ’ αυτές. 

5. Το Τεχνικό Συμβούλιο που προβλέπεται από το άρθρο 27 του 
Π.Δ. 368/89 (ΦΕΚ 163/Α/16.6.89) και λειτουργεί σύμφωνα μ’ 
αυτό. 

Άρθρο 2 
Επιτροπές 

Διατηρούνται οι παρακάτω Επιτροπές: 

1. Η Διοικούσα Επιτροπή Λογαριασμού Προστασίας Φορτοεκφορτω¬ 
τών και Λιμενεργατών, που προβλέπεται από τις διατάξεις του Ν. 
3239/55 και τις διατάξεις του άρθρου 28 του Π.Δ. 368/89 και λει¬ 
τουργεί σύμφωνα μ’ αυτές. 

2. Οι Επιτροπές Ρυθμίσεως Φορτοεκφορτώσεων Λιμένων 
(Ε.Ρ.Φ.Λ.), που προβλέπονται από τις διατάξεις του Κ.Ν. 5167/32, 
Ν. 6178/34 και Π.Δ. 369/89 και λειτουργεί σύμφωνα μ’ αυτές. 

3. Οι Επιτροπές Ρυθμίσεως Φορτοεκφορτώσεων Ξηράς (Ε.Ρ.Φ.Ξ.), 
που προβλέπονται από τις διατάξεις του Ν. 6178/34, Ν.Δ. 1254/49 
και Π.Δ. 369/89 και λειτουργεί σύμφωνα μ’ αυτές. 

4. Η Δευτεροβάθμια Επιτροπή προστατευομένων πολεμιστών ανα¬ 
πήρων και θυμάτων πολέμου και μειονεκτούντων ατόμων, που προβλέ- 
πονται από το άρθρο 10 του Ν. 1648/86) και λειτουργεί σύμφωνα μ’ 
αυτό. 

5. Οι Επιτροπές Εργασίας, που προβλέπονται από τις διατάξεις του 
Ν. 1836/51, άρθρο 8 Π.Δ. 369/89 και λειτουργούν σύμφωνα μ’ αυτές. 

6. Η Επιτροπή που προβλέπεται από τις διατάξεις του Ν. 1641 /86 
άρθρ. 7 και του Ν. 1849/89 άρθρ. 5 και λειτουργεί σύμφωνα μ’ αυτές. 

7. Η Επιτροπή προστασίας συνδικαλιστικών στελεχών, που προβλέ- 
πεται από τις διατάξεις του Ν. 1264/82 άρθρ. 15, όπως τροποποιή¬ 
θηκε από το Ν. 1545/85 άρθρ. 25 και λειτουργεί σύμφωνα μ’ αυτό. 

8. Η Επιτροπή εκδόσεως εκλογικού συνδικαλιστικού βιβλιαρίου, που 
προβλέπεται από την αριθ. 55350/23.12.82 απόφαση του Υπουργού 
Εργασίας, κατ’ εξουσιοδότηση του άρθρ. 29 παρ. 2 του Ν. 1264/82 
και λειτουργεί σύμφωνα μ’ αυτή. 

9. Μικτές Επιτροπές Ελέγχου στις οικοδομές και τα Δημόσια Έργα, 
που προβλέπονται από την Κοινή Υπουργική Απόφαση 131325/87 
(ΦΕΚ 467/Β/10.8.87 που κυρώθηκε με τις διατάξεις του Ν. 
1767/88 ΦΕΚ 63/Α/6.4.88 άρθρο 19 και λειτουργούν σύμφωνα μ’ 
αυτές. 

10. Οι Νομαρχιακές Επιτροπές Υγιεινής και Ασφάλειας της Εργα¬ 
σίας (ΝΕΥΑΕ), που προβλέπονται από τις διατάξεις του άρθρου 16 
κ.λπ. του Ν. 1568/85 και λειτουργεί μ’ αυτές. 

11. 9μελής Επιτροπή Ελέγχου της Ναυπηγοεπισκευαστικής Ζώνης 
Πειραιά - Κερατσινίου - Δραπετσώνας - Περάματος - Σαλαμίνας, που 
προβλέπεται από την Κοινή Υπουργική Απόφαση 3232/41/89 ΦΕΚ 
400/Β/26.5.89 που κυρώθηκε με το Ν. 1892/90, ΦΕΚ- 101 /Α/ 
31.7.90 και λειτουργεί σύμφωνα μ’ αυτές. 

12. Οι Μικτές Επιτροπές Ελέγχου της Ναυπηγοεπισκευαστικής Ζώ¬ 
νης Πειραιά - Κερατσινίου - Δραπετσώνας - Περάματος - Σαλαμίνας, 
που προβλέπονται από την Κοινή Υπουργική Απόφαση 131782/87 
ΦΕΚ 601/Β/10.11.87, που κυρώθηκε με το Ν. 1767/88 ΦΕΚ 63/ 
Α/6.4.88 άρθρ. 19 και λειτουργεί σύμφωνα μ’ αυτό. 

13. Η Επιτροπή Προγράμματος Διοικητικού Εσκυγχρονισμού, (άρθ. 
1 παρ. 3 του Ν. 1943/1991). 

14. Η Επιτροπή Κοινωνικού Ελέγχου της Δημόσιας Διοίκησης, άρ¬ 
θρο 9 Ν. 1943/1991. 

15. Η Επιτροπή Υποβοήθησης για την απλούστευση της Νομοθε¬ 
σίας, άρθρο 12 παρ. 3 του Ν. 1943/1991. 

16. Η Ειδική Επιτροπή Αξιολόγησης, άρθρο 54 παρ. 4 Ν. 1943/ 
91. 

17. Οι Επιτροπές Επιλογής Ειδικού Επιστημονικού Προσωπικού και 
Ωρομισθίου Προσωπικού, άρθρο 25 παρ. 3 Ν. 1943/1991 και άρθρο 
10 παρ. 5 Ν. 2026/1992. 

18. Η Περιφερειακή Επιτροπή Επαγγελματικής Κατάρτισης και 
Απασχόλησης (ΠΕΕΚΑ) που προβλέπεται από το άρθρο 2 του Ν. 
1836/89 και λειτουργεί σύμφωνα μ’ αυτό. 

19. Η Νομαρχιακή Επιτροπή Επαγγελματικής Κατάρτισης και 
Απασχόλησης (ΝΕΕΚΑ), που προβλέπεται από το άρθρο 3 του Ν. 
1836/89 και λειτουργεί σύμφωνα μ’ αυτό. 

Άρθρο 3 

Ομάδες Εργασίας 

Διατηρούνται οι παρακάτω Ομάδες Εργασίας: 

1. Για τη διενέργεια ελέγχων που προβλέπονται από τις διατάξεις 
των άρθρων 23 Κανονισμού ΕΟΚ 4253 και άρθ. 1 Κανονισμού 4255 
και λειτουργούν σύμφωνα μ’ αυτές. 

2. Η Συντονιστική Ομάδα Πληροφορικής (Σ.Ο.Π.), άρθρο 65 παρ. 1 
Ν. 1943/1991. 


ΚΕΦΑΛΑΙΟ Β' 

Κατάργηση συλλογικών οργάνων 
Άρθρο 4 

1. Καταργείται η Επιτροπή για θέματα ΕΚΤ, που συστήθηκε με 
απόφαση του Πρωθυπουργού αριθ. 132/4-331982 - ΦΕΚ 26/Β/ 
82, Π.Δ. 368/89 - ΦΕΚ 163/16.6.89, και οι σχετικές με αυτά δια¬ 
τάξεις συγκρότησης, σύνθεσης και λειτουργίας αυτών καταργούνται. 

2. Καταργείται η Επιτροπή επιλογής υπαλλήλων για παρακολού¬ 
θηση προγραμμάτων επιμόρφωσης και εξειδίκευσης (άρθρα 34 παρ. 4 
και 35 παρ. 3 Ν. 1943/1991 και Απόφ. ΥΠΠΚ/ΔΙΕΚ/Α/Φ.3/ 
42279/1.11.91 - ΦΕΚ 953/Β/20.11.91). 

3. Καταργούνται οι 125 επιτροπές εκκαθαρίσεως των αρχείων της 
Κεντρικής και των Περιφερειακών Υπηρεσιών, που προβλέπονται από 
τις διατάξεις των άρθρων 4 και 5 του Π.Δ. 358/79. 

4. Καταργούνται οι 54 Πρωτοδικειακές επιτροπές που πρόβλέπο- 
νται από τις διατάξεις του ΑΝ 244/36. 


Οι αρμοδιότητες των επιτροπών αυτών μεταφέρονται στις διατηρού¬ 
μενες επιτροπές Νομαρχιών του Υπουργείου Εργασίας που προβλέπο- 
νται από τις διατάξεις του Ν. 1836/51, όπως τροποποιήθηκε με το Ν· 
1648/86 το άρθρο 8 του Π.Δ. 369/89 και ασκούνται εφεξής απ’ αυ¬ 
τές. 

ΚΕΦΑΛΙΟ Γ’ 

Άρθρο 5 

Για τη λειτουργία των παραπάνω συμβουλίων ή επιτροπών, έχουν 
εφαρμογή οι γενικοί κανόνες λειτουργίες συλλογικών οργάνων (άρθρ. 
19 Ν. 1599/85). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Αυγούστου 1992 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

Σ. ΚΟΥΒΕΛΑΣ Α. ΚΑΛΑΝΤΖΑΚΟΣ 

-♦- , . 

Αριθ. Α4/4319 (12) 

Ορισμός ιατρικών ειδικοτήτων που μπορούν να ειδικευθούν ιατροί του 

Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

Τις διατάξεις της παρ. 2 του άρθρου 82 του νόμου 2071/92 «Εκ¬ 
συγχρονισμός και Οργάνωση Συστήματος Υγείας» (ΦΕΚ Α' 123/ 
15.7.92), αποφασίζουμε: 

Ορίζουμε, κατ’ εφαρμογή της διάταξης της παρ. 2 του άρθρου 82 
του Ν. 2071/92, τις ειδικότητες που μπορούν, να ειδικευθούν για δεύ¬ 
τερη ειδικότητα, ιατροί του Κλάδου ιατρών Ε.Σ.Υ. μέχρι και το βαθμό 
του Επιμελητή, ως ακολούθως: 

1. Πυρηνική Ιατρική 

2. Αναισθησιολογία 

3. Νεφρολογία 

4. Χειρουργική θώρακος 

5. Χειρουργική Παίδων 

6. Πλαστική Χειρουργική 

7. Ψυχιατρική 

8. Ακτινοδιαγνωστική 

9. Ακτινοθεραπευτική - Ογκολογία 

10. Παιδοψυχιατρική 

11. Ιατροδικαστική 

12. Γενική Ιατρική 

13. Κυτταρολογία 

14. Παθολογική Ανατομική. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Αυγούστου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

- 4 - 

Αριθ, Αγ/32291 (13) 

Κατ’ εξαίρεση έγκριση εφημεριών ιατρικού προσωπικού του Ν.Γ. Νοσ/ 
μείου Λιβαδειάς. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. της παρ. 5 του άρθρου 28 του Ν. 1579/85 
β. του άρθρου 17 του Ν. 1505/84 
γ. του άρθρου 7 του Ν. 1810/88 
δ. της παρ. 8 του άρθρου 54 του Ν. 1892/90 

2. Την αριθ. Δγ/1000/24.2.92 (ΦΕΚ 139/Β/92) απόφασή μας 

3. Το αρ. 2005/18.6.92 έγγραφο του Ν.Γ. Νοσ/μείου και 

την αριθ. 12/28.5.92 απόφαση του Δ/κού Συμβουλίου του, αποφα¬ 
σίζουμε: 

Εγκρίνουμε επί πλέον της Δγ/1000/24.2.92 απόφασής μας, την 
καταβολή αποζημίωσης για ενεργείς εφημερίες, στους γιατρούς κλάδου 
ΕΣΤ ειδικότητας Παθολογίας του εν λόγω Νοσ/μείου, για μία (1) εφη¬ 
μερία περισσότερο το μήνα, για το διάστημα από 1.1.92 μέχρι 
31.12.92. 

Κατά τα άλλα εξακολουθεί να ισχύει η αριθ. Δγ/1000/24.2.92 
απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Αυγούστου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΑΑΣ 
-♦- 

Αριθ, ΥΠΠΟ/ΓΝΟΣ/39950 (14) 

Καθορισμός τιμών εισιτηρίων εισόδου σε έκθεση ευρυμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

"Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

2. Τις διατάξεις του Π.Δ. 941/77 «Περί Οργανισμού του Υπουρ¬ 
γείου Πολιτισμού» (ΦΕΚ 320/Α). 

3. Τις διατάξεις του Ν. 736/77 «Περί Οργανισμού του Ταμείου Αρ¬ 
χαιολογικών Πόρων και Απαλλοτριώσεων» (ΦΕΚ 316/Α). 

4. Την ΥΠΠΕ/ΑΡΧ/Α2/32859/2189/9.6.80 Απόφαση «Περί 
Κωδικοποιήσεως εις ενιαίον κατάλογο των Μουσείων, Μνημείων και 
Αρχαιολογικών Χώρων του Κράτους εις τα οποία η είσοδος χωρεί με 
εισιτήριο υπέρ του Ταμείου Αρχαιολογικών Πόρων και Απαλλοτριώ¬ 
σεων», όπως συμπληρώθηκε μεταγενέστερα. 

5. Την Υ.Α. ΥΠΠΟ/ΑΡΧ/Α2/Φ32/16522/905/9.4.92 και την 
αριθ. 9/29.5.92 πράξη του Δ.Σ. ΤΑΠΑ. 

6. Την αριθ. 1796/21.7.92 Απόφαση της Επιτροπής Τιμών και Ει¬ 
σοδημάτων. 

7. Την αριθ. Υ1660/1007556/116/0006/23.1.92 Κοινή Από¬ 
φαση του Πρωθυπουργού και του Υπυργού Οικονομικών «Ανάθεση αρ¬ 
μοδιοτήτων του Υπουργού Οικονομικών στον Υφυπουργό Οικονομικών 
(ΦΕΚ 31/Β/92), αποφασίζουμε: 

Εγκρίνουμε την επιβολή εισιτηρίου εισόδου στην έκθεση ευρυμάτων 
του Σπηλαίου Διρού Μάνης με τιμή των τετρακοσίων (400) δραχμών 
για ολόκληρο εισιτήριο και τιμές μειωμένων εισιτηρίων τριακοσίων 
(300) και διακοσίων (200) δραχμών κατά περίπτωση, σύμφωνα με την 
απόφαση ΥΠΠΟ/ΓΝΟΣ/8683/29.3.91 (ΦΕΚ Β’ 194). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Αυγούστου 1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΚΩΝ. ΓΙΑΤΡΑΚΟΣ ΑΝΝΑ ΨΑΡΟΥΔΑ-ΜΠΕΝΑΚΗ 

- -♦ - 

Αριθ. ΥΠΠΟ/ΔΙΛΑΠ/Γ/2028/39821 (15) 

Χαρακτηρισμός ως ιστορικού διατηρητέου μνημείου του συγκροτήμα¬ 
τος Βιομηχανικής ΑΕ, στην οδό Εθν. Αμύνης, στη Δράμα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τΑ/26.7.85. 

β. Του άρθρου 52 του Ν. 5351/1932 «περί Αρχαιοτήτων». 

γ. Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ. Του Π.Δ. 941/77 «περί Οργανισμού του ΥΠΠΕ». 

ε. Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμιση του προσωπικού της και 
άλλες συναφείς διατάξεις» που δημοσιεύθηκε στο ΦΕΚ 50/τΑ/ 
11.4.81. 


2. Τη Διυπουργική Απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/τΒ/ 
24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «Περί ανακατανο¬ 
μής αρμοδιοτήτων του Υπουργείων ΥΠΠΕ-ΥΧΟΠ». 

4. Όλα τα στοιχεία του φακέλου. 

5. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 15/28.5.92, αποφασίζουμε: 

Χαρακτηρίζουμε ως ιστορικά διατηρητέα μνημεία, τις αποθήκες του 
κτιριακού συγκροτήματος Βιομηχανικής ΑΕ (πρώην Παγοποιείο), ιδιο¬ 
κτησία Παυλίδη, στην οδό Εθνικής Αμύνης, στη Δράμα επειδή πρόκει¬ 
ται για αξιόλογο βιομηχανικό συγκρότημα τις τρίτης δεκαετίας του αι¬ 
ώνα μας με χαρακτηριστική τεχνοτροπία στα αρχιτεκτονικά και μορφο- 
λογικά τους στοιχεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦— 

Αριθ. ΚΑΤΕΧΝ/Α/3505/2075 (16) 

Έγκριση μεταβίβασης άδειας ίδρυσης και λειτουργίας Ωδείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Π.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Την αριθμ. ΚΑΤΕΧΝ/Δ/43212/2584/18.9.1985 απόφασή 
μας «χορήγηση άδειας ίδρυσης και λειτουργείας Ωδείου στο Σταύρο Σο- 
λιόπουλο» (ΦΕΚ 644/τβ/20.10.1985). 

5. Την αριθ. ΥΠΠΟ/ΓΝΟΣ/49095/30.10.1991 απόφαση Μετα¬ 
βίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού» στους Γεν. Γραμματείς, Γεν. Διευθυντές και Προϊ¬ 
σταμένους των Διευθύνσεων Τμημάτων και Γραφείων της Κ.Υ. του 
ΥΠΠΟ (ΦΕΚ 987/τβ/28.11.1991). 

6. Την από 20.7.1992 αίτηση του Σταύρου Σολιόπουλου, προέδρου 
του Δ.Σ. της ΑΕ «ΑΛΕΞΑΝΔΡΕΙΟ ΩΔΕΙΟ ΘΕΣΣΑΛΟΝΙΚΗΣ ΑΝΩ¬ 
ΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΑΕΒΕ» με τα 
συνημμένα δικαιολογητικά, αποφασίζουμε: 

Εγκρίνουμε τη μεταβίβαση στην Ανώνυμη Εταιρεία «ΑΛΕΞΑΝ- 
ΔΡΕΙΟ ΩΔΕΙΟ ΘΕΣΣΑΛΟΝΙΚΗΣ ΑΝΩΝΥΜΗ ΕΜΠΟΡΙΚΗ ΚΑΙ 
ΒΙΟΜΗΧΑΝΙΚΗ ΕΤΑΙΡΕΙΑ ΑΕΒΕ» της άδειας ίδρυσης και λειτουρ¬ 
γίας του «ΑΛΕΞΑΝΔΡΕΙΟΥ ΩΔΕΙΟΥ» που χορηγήθηκε με την αριθ. 
ΚΑΤΕΧΝ/Δ/43212/2584/2584/18.9.1985 απόφασή μας «χορή¬ 
γηση άδειας ίδρυσης και λειτουργίας Ωδείου στο Σταύρο Σολιόπουλο» 
(ΦΕΚ 644/τβ/20.10.1985). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΚΑΤΕΧΝ/Α/39942 (17) 

Χορήγηση άδειας ίδρυσης και λειτουργίας Ωδείου, στο Συμεών Αλ- 

μαλή. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

, 3. Το Β.Δ/γμα 16/66 «περί ιδρύσεως ιδιωτικών μουσικών ίδρυμά- 

Οϋ I 


4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ.» «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήαεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ 33990/31.8.87 «Προϋπο¬ 
θέσεις λειτουργίας Τμήματος Κρουστών, ΥΠΠΟ/ΓΝΟΣ/33992/ 
31.8.87», «Προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β/87), ΥΠΠΟ/ΓΝΟΣ/33991/23.10.87, «Προϋποθέ¬ 
σεις λειτουργίας Τμήματος Κλαβικύμβαλου (τσέμπαλο), (ΦΕΚ 609/ 
Β/87). 

8. Την αριθ. ΥΠΠΟ/ΓΝΟΣ/49095/30.10.91 απόφαση, μεταβί¬ 
βαση αρμοδιοτήτων Υπουργού και δικαιώματος υπογραφής «με εντολή 
Υπουργού» στους Γεν. Γραμματείς, Γενικούς Διευθυντές και Προϊστα¬ 
μένους των Διευθύνσεων Τμημάτων και Γραφείων της Κ.Υ. του 
ΥΠ.ΠΟ (ΦΕΚ -Β:987/28.11.91). 

9. Το από 28.7.92 πρακτικό αυτοψίας, της Διεύθυνσης Δευτεροβάθ¬ 
μιας Εκπαίδευσης της Νομαρχίας Θεσσαλονίκης. 

10. Την από 10.6.92 αίτηση του Συμεών Αλμαλή, ιδρυτού του 
Ωδείου με τα συνημμένα δικαιολογητικά, αποφασίζουμε: 

1. Χορηγούμε στο Συμεών Αλμαλή, άδεια ίδρυσης και λειτουργίας 
Ωδείου, που θα στεγαστεί στο κτίριο, επί της οδού Γκόσιου 4, στο Λα¬ 
γκαδά Θεσσαλονίκης και θα έχει επωνυμία «ΜΥΓΔΟΝΙΟ ΩΔΕΙΟ ΛΑ¬ 
ΓΚΑΔΑ». 

2. Το Ωδείο, θα λειτουργήσει τις εξής Σχολές και Τμήματα: 

Α. Σχολή Ανωτέρων θεωρητικών Μαθημάτων, με τμήματα: 

1. Ωδικής, 2. Αρμονίας, 3, Αντίστιξης, 4, Φυγής. 

Β. Σχολή Ενοργάνου Μουσικής με τμήματα: 

1. Πληκτών, 2, Εγχόρδων, 3. Πνευστών, 4. Κλασσικής Κιθάρας. 

Γ. Σχολή Μονωδίας, με τμήμα μονωδίας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Αυγούστου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 3122.26/17/92 (18) 

Τροποποίηση της παρ. 3 της αριθ. 3422.26/4/92 Κ.Υ.Α. (ΦΕΚ 
351Β/92). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 1 του Ν.Δ. 3878/58 (ΦΕΚ 181Α'/58) 
«περί επιβολής τέλους χρήσεως λιμένος προς εκτέλεση Λιμενικών έρ¬ 
γων». 

2. Τις διατάξεις του άρθρου 2 του Ν.Δ. 158/69 (ΦΚ 68Α/69) «περί 
τροποποιήσεως και συμπληρώσεως των περί Λιμενικών Ταμείων κειμέ¬ 
νων διατάξεων και συστάσεως Λιμενικού Ταμείου Χαλκιδικής». 

3. Τις διατάξεις του Π.Δ. 649/77 περί μεταφοράς εις το Υπουργείο 
Δημοσίων Έργων των αρμοδιοτήτων του Υπουργείου Εμπορικής Ναυ¬ 
τιλίας περί εκτελέσεως έργων εις τους λιμένας εν γένει και μεταφοράς 
εις το Υπουργείον Εμπορικής Ναυτιλίας των αρμοδιοτήτων του Υπουρ¬ 
γείου Δημοσίων Έργων «περί εποπτείας, οργάνωσης και λειτουργίας 
των Λιμενικών Ταμείων». 


4. Τις διατάξεις του άρθρου 34 του Ν.Δ. 4544/66 (ΦΕΚ 185Α/ 
66) «περί διατάξεων αφορωσών το εργατοτεχνικό προσωπικό Ο.Λ.Π. 
και άλλων τινων διατάξεων». 

5. Τις διατάξεις του Ν. 1558/85 (ΦΕΚ 187Α/85) «Κυβέρνηση και 
Κυβερνητικά Όργανα». 

6. Τις διατάξεις του Π.Δ. 79/88 (ΦΕΚ 36Α/88) «περιορισμός συ- 
ναρμοδιοτήτων του Υπουργείου Εθνικής Οικονομίας κατά την έκδοση 
Διοικητικών Πράξεων». 

7. Τις διατάξεις του Ν. 2142/92 (ΦΕΚ 75Α/92) «Αύξηση των συ- 
ντάξων και άλλες ασφαλιστικές διατάξεις». 

8. Την Α.Π. 1847/1078399/1182/0001/7.8.1992 κοινή Από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Τροποποιούμε την παράγραφο 3 της αριθμ. 3422.26/4/92/ 
27.5.92 (ΦΕΚ 351Β/92) Κοινής Υπουργικής Απόφασης ως εξής: 

«3. Η ισχύς της απόφασης αυτής αρχίζει από 1 Ιανουάριου 1993». 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Αυγούστου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΧΑΗΛ ΓΑΛΕΝΙΑΝΟΣ ΑΡΙΣΤΟΤΕΛΗΣ ΠΑΥΛΙΔΗΣ 

- ♦- 

Αριθ. Α12/δ/ο/35905 (19) 

Βελτιούμενα τμήματα Ε.Ο. ΣΤΑΥΡΟΥ - ΛΑΥΡΙΟΥ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 1 του Ν. 653/1977 «Περί υποχρεώ- 
σεως των παρόδιων ιδιοκτητών για τη διάνοιξη των Εθνικών οδών 
κ.λπ.» (ΦΕΚ 214/5.8.1977 τ.Δ'). 

2. Τις διατάξεις του άρθρου 62 παρ. 9 του Ν. 947/1979 «Περί οικι¬ 
στικών περιοχών» (ΦΕΚ 169/26.7.1979 τ.Α’). 

3. Τις διατάξεις του Π.Δ/τος 929/1979 «Περί εκτελέσεως του άρ¬ 
θρου 1 του Ν. 653/1977» (ΦΕΚ 259/26.11.1979 τ.Α’), 

4. Το Π.Δ. 69/88 (ΦΕΚ 28Α/88) «Περί Οργανιμού της Γ.Γ.Δ.Ε.». 

5. Τις διατάξεις του άρθρου 25 του Ν. 1418/84 «Για τα Δημόσια 
Έργα» (ΦΕΚ 23/29.2.1984). 

6. Την κ.υ.α. Δ16α/04/773/29.11.90 (ΦΕΚ 746/Β/30.11.90), 
«Περί εξαιρέσεως Διοικητικών πράξεων και εγγράφων από τον κανόνα 
των τριών υπογραφών», αποφασίζουμε: 

Ορίζουμε τα βελτιούμενα τμήματα της Ε.Ο. Σταυρού - Λαυρίου ως 
εξής: 

1. Τμήμα Μαρκόπουλο - Κερατέα - υπότμημα από χ.θ. 
1 ± 740 - χ.θ. 2 ± 400 (II Παράκαμψη Μαρκόπουλου) στην πε¬ 
ριοχή του Δήμου Μαρκόπουλου Αττικής. 

2. Τμήμα IV θορικό - Είσοδος ΛΑΥΡΙΟΥ υπότμημα από χ.θ. 
0 ±047 - χ.θ. 1 ±792,85 στο Δήμο Λαυρίου. 

3. Τμήμα III ΠΕΤΑ-ΚΕΡΑΤΕΑ υπότμημα από χ.θ. 
0 ±331 - χ.θ. 2 ±872,50 στο Δήμο Κερατέας. 

4. Τμήμά ΜΑΡΚΟΠΟΥΛΟΥ - ΚΕΡΑΤΕΑ, υπότμημα από χ.θ. 
0 ±000 - χ.θ. 0 ±400 (Παράκαμψη Μαρκόπουλου) στο Δήμο 
Μαρκόπουλου Αττικής. 

5. Κόμβος ΚΑΛΥΒΙΩΝ στην Κοινότητα Καλυβιών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Αυγούστου 1992 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 




_ ΕΦΗΜΕΡΙΕ ΤΗΣ ΚΥΒΕΡΝΗ ΣΕΩΣ (ΤΕΥΧΟΣ ΔΕΥΤΕΡΟΙ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤ6Π 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » » Β' 

» 

23.000 

Υ) 

» » » Γ' 

» 

7.000 

δ) 

» » » Δ' 

» 

22.000 

ε) 

» » » Αναπτυξιακών Πράξεων 

» 

15.000 

στ) 

» » » ΙΜ.Π.Δ.Δ. 

» 

7.000 

ζ) 

» » » ΠΑΡΑΡΤΗΜΑ 

» 

4.000 

η) 

» » » Δελτ. Εμπ.& Βιομ. Ιδ. 

» 

7.000 

θ) 

» » » Αν. Ειδικού Δικαστηρίου 

» 

2.000 

ι) 

» »' » Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


II 

ροφοί 

τίες: τηλ. 5ί 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















